b'\n_START_ARTICLE_\nR\xc5\xabdai\xc4\x8di\xc5\xb3 pagrindin\xc4\x97 mokykla\n_START_SECTION_\nIstorija\n_START_PARAGRAPH_\nIki 1920 m. R\xc5\xabdai\xc4\x8di\xc5\xb3 kaimo vaikus mok\xc4\x97 daraktoriai, kurie po vien\xc4\x85 vasar\xc4\x85 dirbdavo pas atskirus \xc5\xabkininkus, kur susirinkdavo kaimo vaikai. Pirmoji daraktor\xc4\x97 R\xc5\xabdai\xc4\x8di\xc5\xb3 kaime buvo Teres\xc4\x97 Kni\xc5\xabk\xc5\xa1tien\xc4\x97. 1921 m. R\xc5\xabdai\xc4\x8diuose \xc4\xafsik\xc5\xabr\xc4\x97 pradin\xc4\x97 mokykla. Nam\xc4\x85 mokyklai po pirmojo pasaulinio karo i\xc5\xa1 grafo Ti\xc5\xa1kevi\xc4\x8diaus u\xc5\xbe voki\xc5\xa1kas markes nupirko kaimo gyventojai. Mokykloje buvo mokoma lietuvi\xc5\xb3 kalbos, gamtos, kra\xc5\xa1to mokslo, istorijos, dailyra\xc5\xa1\xc4\x8dio, dainavimo ir tikybos. Mokykl\xc4\x85 lank\xc4\x97 47 mokiniai. Inventorius buvo labai skurdus, knygyn\xc4\x97lis \xe2\x80\x93 negausus. Vaikus mok\xc4\x97 mokytoja Elena \xc5\xa0pakauskyt\xc4\x97._NEWLINE_1949-1950 m. pradin\xc4\x97 mokykla reorganizuota \xc4\xaf septynmet\xc4\x99, perkelta \xc4\xaf naujas patalpas. 1962-1963 m. R\xc5\xabdai\xc4\x8di\xc5\xb3 mokykla tapo a\xc5\xa1tuonmete ir perkelta \xc4\xaf naujas patalpas. 1989 m. mokykla reorganizuota \xc4\xaf devynmet\xc4\x99, 1995 m. ji tapo pagrindine, o 1999 m. \xc4\xafkurta 10 klas\xc4\x97. 2000 m. \xc4\xafvestas prie\xc5\xa1mokyklinis ugdymas._NEWLINE_2003 m. vasar\xc4\x85 baigtas komplektuoti informatikos kabinetas ir bibliotekoje \xc4\xafkurtas informacinis centras, su 5 darbo kompiuteriu vietomis. Visi mokyklos kompiuteriai prijungti prie interneto.'